Kolostrum

Kolostrum (ḍâri bhâsa latèn colostrum) otabâ jolong iyâ arèya susu sè èhasèllaghi bi' kalenjher susu ḍâlem tahap ahèr kabubuḍhân bân brempan arè salastarèna arèmbi' bhâjik. Kolostrum manossa bân sapè bârnana kakonèngan bân kèntâl. Kolostrum pentèng bhâgi bhâjik mamalia (tamaso' manossa) karana nganḍung bânnya' gizi bân zât-zât partahanan bâḍân.

Kolostrum nganḍung bânnya' karbohidrat, protèin, bân antibodi, bân sakonè' lemmak (sè malarat ècerna bhâjik). Bhâjik anḍi' sistem sè ghitak samporna, bân kolostrum aberri' nutrisi ḍâlem konsèntrasi tègghi ning sabbhân tètèssâ. Kolostrum jughân nganḍung zât sè magempang bhâjik akopaḍâng ḍâ'aḍâ'na, sé èsebbhut meconium. Karakter kolostrum panèka sanget mamfaat kaangghuy abersèè bâḍânna bhâjik ḍâri bilirubin, iyâ arèya sèl ḍârâ mèra sè matè sè èproḍuksi nalèkana parèmbien.

Kolostrum iyâ arèya caèran pra-susu sè hasèllaghi bi' induk mamalia ḍâlem 0-48 jhâm ḍâ'aḍâ'na salastarèna arèmbi' (pasca-persalinan). Kolostrum anyupplay brempan faktor kakâbâlen (faktor imun) bân faktor patombuân pânḍukung kaoḍiân kalabân kombinasi zât gizi (nutrien) sè samporna kaangghuy ajhâmin kalangsungan oḍi', patombuân, bân kasèhaḍân ḍâ'ka bhâjik sè gik puru lahèr. Namong karana kolostrum manossa tak pas terros bâḍâ, maka abâ' dhibi kodhu agântong ka sombher laèn. Hasèl panalitiân anunjhukkaghi jhâ' kolostrum sapè (bovine colostrum) angghu paḍâ kalabân kolostrum manossa bân aropaaghi sèttong alternatif sè aman. Sampè' bâḍâ laporan sè nyataaghi jhâ' kolostrum sapè empa' ratos kalè lebbi kaya kalabân faktor imun katèmbhâng kolostrum manossa.

Bâḍâ lebbi ḍâri 90 bahan bioaktif alami ḍâlem kolostrum. Komponèn otamana èkalompo'aghi dhâddhi duwâ' iyâ arèya faktor imun bân faktor patombuân. Kolostrum jughân nganḍung brempan jennis vitamin, mineral, bân asam amino sè seimbang. Sakabbhina unsur panèka alako sacara sinergis ḍâlem amolèyaghi bân ajâghâ kasèhaḍân bâḍân.

 Faktor Imunitas Bâḍân 
Bâḍâna brempan panyakèt degeratif (katoronan) bân infèksi sè nyerrang manossa iyâ arèya èsabâbbâghi bi' lemana sistem imunitas bâḍân. Panalitiân sacara medis anunjhuaghi jhâ' kolostrum:

 Ngaanḍi' faktor imunitas sè koat (Immunoglobulin, Lactoferin, Lactalbumin, Glycoprotein, Cytokines, bân laènna) sè abhânto alabân virus, baktèri, jâmur, alèrgi bân toksin. 
 Abhânto ngatasè brempan masala perro', auto imunitas, arthritis, alèrgi HIV.
 Abhânto nyaèmbângaghi kaḍâr gulâ ḍâlem ḍârâ bân sanget amamfaat bâgi panḍârita diabetes. 
 Soghi kalabân kanḍungan TgF-B sè aḍukung trapi panḍârita kanker, pambhântughân tolang bân nyegghâ panyakèt herpes. Nganḍung Immunoglobulin sè ampon abhuktè bisa afungsi mènangka anti virus, anti baktèri, anti jamur bân anti toksin.

 Faktor Patombuân 
Kolostrum nganḍung faktor patombuân alami sè afungsi kaangghuy:

 Aningkattaghi sistem mètabolisme bâḍân.
 Mabeccè' sistem DNA & RNA bâḍân.
 Ngaktiffaghi sèl.

 Faktor Nutrisi 
Kalsium, Protèin, Vitamin, Tenaga, bân laènna.

Brempan mamfaat otama Kolostrum iyâ arèya:

 Aningkattaghi rassa bugâr sacara sakabbhina 
 Ngorangè lemma' bâḍân ta' usa diet
 Ngowattaghi tonus bân tèkstur kolè' 
 Aningkattaghi pangaèngaan 
 Maèlang kèro'
 Aningkattaghi patombuân obhu' ka orèng lakè'
 Tingkat ènergi lebbi tèngghi 
 Aningkattaghi kakowaḍân bân jumla ora'
 Aningkattaghi suasana atè (Mood)
 Aningkattaghi flèksibilitas tengnga 
 Aningkattaghi tolèransi bân katahanan latèan
 Kapasitas pamulihan lebbi ceppet bân pamulihan polè ḍâri cedera abit
 Mabeccè' fungsi imun saèngghâ aningkattaghi parlinḍungan ḍâ'ka panyakèt sè ahubungan kalabân kekebâlân bâḍân.

 Naghârâ Panghasèl Kolostrum 
Naghârâ panghasèl kolostrum nomor sèttong èdunnya iyâ arèya New Zealand. Kaberre ning naghârâ kasebbhut jumla sapèna lebbi bânnya' katèmbhâng jumla manossa. Paternakân sapè ning New Zealand anḍi' kalebbiyân èbânḍingaghi kalabân paternakân-paternakân sapè ning ḍâèra laèn karana sapè-sapè kasebbhut èberri' kakanan sacara alami ḍâri padang rebbhâ sè bèbas pèstisida bân pupuk kimia. Salaèn ghâpanèka, sapè-sapè ning New Zealand bèbas ḍâri sontèghân hormon sè arèsiko mabâḍâ kakacoan siklus hormonal ḍâ'ka manossa sè ngonsumsina.